ديھ ريڇل

ديھ ريڇل:Reechhal:
پاڪستان جي صوبي سنڌ جي ضلعي مٽياري جي تعلقي مٽياري جي تپي سيکاٽ جي ھڪ ديھ جو نالو آھي.جيڪا 1960 ۾ قائم ڪئي وئي. 1980 تائين ان جي روينيو سروي نمبرن جو تعداد 1 کان 261 تائين ھيو. ھن ديھ جا دنگ ديھ چارج 19 سي, ديھ ابڙيجاڻي، ديھ کيبراڻي ۽ درياءَ سنڌ سان لڳندڙ ٻيلي سان ملن ٿا. ھن ديھ ۾ ڪو بہ سرڪاري منظور ٿيل ڳوٺ  ڪانہ آھي.اھا ڪچي جي ديھ درياءَ سنڌ جي ڪپ تي واقع آھي ۽ گھڻي ڀاڱي ٻيلي کاتي جي ملڪيت آھي.ھن ديھ ۾  بورڊ آف روينيو جي 1980 جي رڪارڊ مطابق ريڇل ڍنڍ  سروي نمبر 214 لڳ موجود ھئي جتي 1927 ۾ درياءَ وھندڙ ھو. ديھ کيبراڻي کان ھڪ رستو مٽياري طرف ھن ديھ مان گذري ديھ ابڙيجاڻي ۾ داخل ٿئي ٿو.. ھن ديھ ۾ گھلو واھ پڻ گزري ٿو . ان کان علاوه نصير واھ نئون ۽ نصير واھ پراڻو بہ ھتان وھندا ھئا. درياءَ جي ڀرسان وارا سروي نمبر گھڻي ڀاڱي درياءَ ھيٺ اچي ويا آهن ان ڪري انھن سروي نمبرن کي درياءَ خوردي زمين قرار ڏنو ويو آهي.انتظامي طور تي ھيء ديھ سيکاٽ ٿاڻي جي حدن ۾ شامل آھي.

زمرو:سنڌ جون ديھون

 حوالا